Newsgroup: italia.trieste.discussioni
Titolo: Uichènd a Veglia...

Dialogo de l'altra setimana cola morosa:
- Tu tofere ascoltare me Push, io folere andare andare mare a veglia ja?
 la xe cruca...miga colpa mia se la parla cusģ...)
- Ma stelina mia, no podesimo andar a Lusin che xe cusģ bel, xe pini che fa
fresco, xe mar bel, i Lusignani xe cusģ cocoli...
- Io esere tanti ani che non andare a Veglia e io folere andare Veglia...
- Ma te se ricordi che bel che xe Val di sole? Te se ricordi quel
ristorantin rente del mar do che gavemo magna caramai friti e formagio de
cherso per una s'cinca e un boton...
- Dai che anche Starabaschen esere bello...
- Vabč, stavolta te scolto...perņ lusin xe lusin...
Ala fine dela fiera, come sempre, le babe la ga vinta. No che me gabi
dispiasso andar a Veglia ma mi son inamorą de Lusin e per mi anche le
Bahamas xe pezo de Lusin...
Bon, carighemo el fero e, cola santa fiacheta, andemo...pasemo a Pese do che
incredibilmente no xe fila (sarą che i lucheti ga verto el bloco
novo?)...cambiemo un do Kune a Pasjak...osteria...qua el cambio no ga l'aria
condizionata come a Castel e mi moro de caldo...pausa pranzo al solito Dom
Permani ( consiglio vivamente ai magnoni spinazoni come mi...) e dopo se
butemo zo verso Veglia. El solito casoto per pasar Fiume...ghe conto ala
morosa dela madona de Tersato...pasemo per la belisima baia de Bucari...ghe
conto de Danunzio...insoma dele some...rivemo a Veglia e zerchemo un logo
dove schenar e qua el longo.
Ne dio ne santi de rivar a trovar un che fiti una camera solo per una note!
No so se ve xe mai capitą anca a voi...tutti quanti disi che lori fita per
minimo una setimana e che no esisti...gavemo dovą girar una trentina de
loghi per trovar un leto e i ne lo ga da solo dopo che go minacią de andar a
protestar in uficio turistico. Xe za rivade le sie de sera e mi go voia de
far un toc cusģ andemo verso starabasca ... ostroporco...che bela
spiagia...pecą che toca rampigarse come cavre per rivarghe...
De sera gavemo zeną in centro a Veglia in riva al mar...sai bel...no regalą
ma bel e i caramai iera una roba che no ve digo...tuti i gusti gaveva...
El giorno dopo se sveiemo, andemo a far colazion ne l'unico bar che no
gnanca l'ombra de una briosc ( si perchč per quaranta carte de mile a testa
miga iera compresa la colazion! solo el leto!), fortuna che el bareto xe
visavģ dela Pekarna ...e via noi de burek!
Andemo in spiagia e se brustolemo tuto el santo giorno: me ga fato sai
strano de no aver visto gnanca l'ombra de un triestin in tuta la spiagia...
Puntemo la prua del fero verso casa sorpasando quei oto km de fila per pasar
el ponte, un sluc de benza a Fiume in superstrada ( approposito, ve xe mai
capitą de veder quel toco de putela sui patini che lava i vetri dei auti?
robe che le beco dela baba de come che me son incantą...) solita tapa a
Permani e poi a casa. Un saluto a quel gnampolo col monster che go svernisą
sul curve de Pasjak al ritorno e un ciau anche a quel col vecio suzuki che
ga fato el curvon de basoviza col pie per tera che no go vł cuor de
pasarlo...
Morale dela storia: no ste andar a Veglia se gavč de andar una sola note,
andč a Lusin che, come disevo prima, xe sempre Lusin...
--
Birra (ai Gippioli) & Salciccia (per me)
Pusherpa
su Kawasaki z 750 '79
Orgogliosamente membro antenato  c.r.p. del Gippiola Fan Club # 67
L.A.C. Lega per l'Abolizione del Calcio Membro # 019
"Ogni generalizzazione č pericolosa...anche questa."
leditadaln...@libero.it
 (togli 'le dita dal naso' per rispondere)

  andè a Lusin che, come disevo prima, xe sempre Lusin...
MRPTDR !!!!!
Ostia che voia de tornar zo che te me ga fatto vignir ...
Pena finida una setimana a Cherso ( mi son più per la tranquillità, e po' la son
de casa ) volessi subito far un altra ...
E i altri dove iera in ferie ??
ciau
Lore